روسیا-اوکراینا محاربه‌سی‌نین حلی یول‌لاری آختاریلیر. بو مؤوضوع دا تئز-تئز اؤن پلانا چیخان اؤلکه ایسه تورکیه دیر.
اتریش-ین کئچمیش خاریجی ایشلر ناظیری کارین کنایسل دا عینی فیکیرده اولدوغونو بیان ائدیب.
سوئیس و اتریش-ین آرتیق نئیترال‌لیق‌لارینی ایتیردیک‌لرینی قئید ائدن کارین کنایسل "روسیا و اوکراینا آراسیندا مومکون باریش دانیشیق‌لاری بؤیوک احتیماللا تورکیه-ده کئچیریله‌جک" دئییب.
قئید ائدک کی، اوکراینانین دوغوسو 14 آیا یاخین‌دیر کی، آتش آلتیندا‌دیر. روسیا غیری-قانونی ایلحاق ائدیلمیش اراضی‌لره نظارتی ساخلاماغا چالیشیر.
دیگر طرف‌دن، ایکی اؤلکه آراسیندا اسیر عسگر موبادیله‌سی آپاریلیب. 106 روسیا عسگری و 100 اوکراینا‌لی عسگر آزاد ائدیلیب. بیلدیریلیب کی، روسیا طرفیندن قانون‌سوز ساخلانیلان 24 اوکراینا‌لی اوشاق خرسونا گتیریلیب.
روسیادا ساخلانیلان امریکا-لی موخبیرله باغلی امریکا آچیقلاما وئریب. امریکا خاریجی ایشلر ناظیرلیگی‌نین یازیلی آچیقلاماسیندا دئییلیر: "خاریجی ایشلر ناظیری آنتونی بلینکن ایوان گرشکویچ‌ین روسیا طرفیندن حاق‌سیز یئره حبس ائدیلدیگینه قرار وئریب".
مسکوا ایله سیخ علاقه‌لری اولان مینسک‌دن ماراق‌لی چیخیش گلیب.
بلاروس پرزیدنتی آلکساندر لوکاشنکو روسیانین ساوونما ناظیری سرگئی شویگو ایله گؤروشونده مومکون تهدیدلره توخونوب. او، روسیا‌دان بلاروس اراضی‌سینه قارشی تهدیدلرله باغلی ضمانت ایسته‌ییب.
لوکاشنکو "بئله بیر وضعیتده بلاروسو اؤز تورپاغینیز کیمی مدافعه ائتمه‌لیسینیز" دئییب.
